**Cydymffurfiaeth Cyngor Bwrdeistref Sirol Blaenau Gwent**

**â Safonau’r Gymraeg (Materion Atodol) – Gorffennaf 2021**

**Cynhyrchwyd yn unol â gofynion**

**Rheoliadau Safonau’r Gymraeg (Rhif 1) 2015**

|  |  |
| --- | --- |
| **Safonau** | **Gwybodaeth** |
| 155, 161, 167, 173, 175 | Cyhoeddwyd Hysbysiad Cydymffurfio Comisiynydd y Gymraeg (sy'n rhoi manylion yr holl Safonau Cyflenwi Gwasanaethau, Llunio Polisi, Gweithredol, Safonau Hyrwyddo a Chadw Cofnodion y mae'n ddyletswydd ar y Cyngor i gydymffurfio â hwy) ar fewnrwyd y Cyngor ar gyfer gwybodaeth staff ac aelodau etholedig, a hefyd ar dudalen newydd ar wefan y Cyngor, ac felly mae'n disodli'r wybodaeth flaenorol ar y Cynllun Iaith Gymraeg. |
| 156, 162, 168 | Mae'r Cyngor yn croesawu sylwadau, cwynion a chanmoliaeth gan aelodau'r cyhoedd gan fod y wybodaeth hon yn cael ei defnyddio i wella gwasanaethau.  <https://www.blaenau-gwent.gov.uk/cy/cyngor/cwynion-a-chanmoliaeth/cwynion-a-chanmoliaeth-corfforaethol/>  Os yw cwyn yn ymwneud â gwasanaethau a ddarperir gan y Gwasanaethau Cymdeithasol, gellir rhoi gwybod am y rhain trwy'r wefan:  <https://www.blaenau-gwent.gov.uk/cy/cyngor/cwynion-a-chanmoliaeth/cwynion-gwasanaethau-cymdeithasol/> |
| 157, 158, 159, 163, 164, 165, 169, 170, 171, 173, 175 | Sicrheir goruchwyliaeth o Safonau’r Gymraeg ar lefel gorfforaethol ac ar draws meysydd gwasanaeth yn y ffyrdd a ganlyn:   * Ystyrir a chymeradwyir Adroddiadau Monitro Blynyddol yr Iaith Gymraeg gan y Tîm Arweinyddiaeth Corfforaethol cyn eu cyflwyno i’r Pwyllgor Craffu a'r Weithrediaeth cyn eu cyhoeddi. * Mae fframwaith Asesiad o’r Effaith ar Gydraddoldeb y Cyngor yn cynnwys yr Iaith Gymraeg fel ystyriaeth. * Mae trefniadau ar waith i sicrhau bod unrhyw gŵyn a dderbynnir yn y Cyngor sy'n ymwneud â Chydymffurfio â Safonau’r Gymraeg yn cael ei chopïo i Dîm Polisi'r Cyngor, sy'n cynghori ac yn cefnogi'r maes gwasanaeth perthnasol yn briodol. Adroddir yn flynyddol am gwynion sy'n ymwneud â Chydymffurfio fel rhan o Adroddiad Monitro’r Iaith Gymraeg. * Adroddir yn flynyddol am gwynion sy'n ymwneud â Chydymffurfio fel rhan o'r Adroddiad Monitro Iaith Gymraeg. * Mae trefniadau ar waith i gofnodi nifer y gweithwyr sydd â sgiliau Iaith Gymraeg gan gynnwys lefel y sgiliau. * Mae fframwaith ar waith i asesu a chofnodi asesiadau o'r sgiliau Cymraeg sydd eu hangen mewn perthynas â swyddi newydd neu swyddi gwag. * Mae fframwaith mewn lle i gofnodi nifer y swyddi newydd neu wag sydd wedi'u categoreiddio fel swyddi lle: * Mae Sgiliau Iaith Gymraeg yn hanfodol; * Mae angen dysgu Sgiliau Iaith Gymraeg wrth gael eu penodi i'r swydd; * Mae Sgiliau Iaith Gymraeg yn ddymunol; neu * Nid oes angen Sgiliau Iaith Gymraeg. * Mae'r Rhwydwaith Cydraddoldeb Corfforaethol yn grŵp corfforaethol o gynrychiolwyr o bob rhan o gyfarwyddiaethau'r Cyngor a meysydd gwasanaeth allweddol. Yn unigol ac ar y cyd maent yn goruchwylio unrhyw ddatblygiadau ar yr Iaith Gymraeg, sy'n ymddangos fel rhaglen waith strategol. * Mae'r Cynlluniau Iaith Gymraeg blaenorol a Safonau’r Gymraeg yn ymdrin â phob agwedd ar gyflenwi gwasanaethau’r Cyngor ar draws cannoedd o wahanol swyddogaethau. Er mwyn rhannu'r gofynion yn feysydd thematig i gynorthwyo staff ddeall sut mae materion Iaith Gymraeg yn gysylltiedig â'u gwaith o ddydd i ddydd, er 2011, datblygwyd amryw o ddogfennau canllaw ymarferol. Mae'r dogfennau canllaw canlynol bellach ar gael sy'n adlewyrchu gofynion Safonau’r Gymraeg. Mae rhai o'r rhain wrthi'n cael eu diweddaru. Mae'r rhain yn cynnwys: * Trosolwg o Safonau’r Gymraeg * Gweithdrefn Cyfieithu * Siart llif ateb y ffôn * Ymwadiad Gohebiaeth * Templedi allan o'r swyddfa * Cyfarchion Dwyieithog * Ymadroddion Defnyddiol * Ffurflen Dewis Iaith * Hysbysiad Cydymffurfio â Safonau’r Gymraeg - Blaenau Gwent |
| 160, 166, 172, 174, 176 | Cyngor Bwrdeistref Sirol Blaenau Gwent - bydd y Cyngor yn darparu unrhyw wybodaeth y bydd Comisiynydd y Gymraeg yn gofyn amdani, sy'n ymwneud â chydymffurfiad y Cyngor â'r Safonau yr ydym dan ddyletswydd i gydymffurfio â hwy. |